Mandela het Harmel in die 1940’s op ’n vergadering van die Kommunistiese Party ontmoet en oor die jare het die vriendskap gegroei.
“Toe Mandela die brief geskryf het, het hy reeds tien jaar van erge swaarkry agter die blad gehad met geen vooruitsig op vrylating nie. En tog het hy sy menslikheid, sy sin vir humor en sy hoop vir die toekoms behou,” sê Giles Peppiatt, Bonhams se direkteur vir die Suid-Afrikaans-verkoping.
Hy sê die brief is ’n fassinerende insig in die karakter van ’n man wat nie opgegee het nie. “Dit is vol warmte en persoonlikheid en toon ’n vasberadenheid om by die wyer wêreld betrokke te bly, al is hy fisiek daarvan verwyderd.”